  Виталий Пронин Нырысетӥ канал пыр вӧлмись "Жди меня" проектэз радъясьёс солэсь одӥг выпусксэ ортчыны чаклало Ижын. Та пумысен Удмурт шаерысь калык огазеяськонъёслы но СМИ-ослы вазиськиз "МИР"телерадиокомпания - ӵапак со тырше та проектэз Россилэн пӧртэм интыосаз радъян борды. Ижын "Жди меня" радиомарафонэз ортчытыны чакламын туэ 30-тӥ мае "МИР-Ижевск" радиостанцилэн 92,0 FM тулкымъёсыз вылын. Та ужрадын лэсьтэм видеосуредъёс возьматэмын луозы Нырысетӥ канал но "МИР", "МИР24" телеканалъёс пыр.Пусйыны кулэ: таӵе выллем проектъёс ортчизы ни Россиысь унояз городъёсын. Со пыр шедьтэмын ни ваньзэ-ӧвӧлзэ 477 пала чиптэм-чаптэм ышем мурт.Наталья Седова Туспуктэм: repin.info Теги: калык проект  